kardosdrur/scandi-wiki huggingface dataset:
Christian Ludvigsen

Christian Ludvigsen (født 21. maj 1930 i København, død 21. januar 2019 i Aarhus) var dansk dramatiker og uddannet i litteraturhistorie. Igennem sin levetid beskæftigede han sig blandt andet med at oversætte teaterstykker til dansk, herunder Samuel Becketts Vi Venter på Godot
Han blev student fra Gammel Hellerup Gymnasium i 1948. Han var ansat på Aarhus Universitet som lektor og leder af dramaturgi.

Han modtog Teaterprisen fra Performing Arts Platform i Aarhus i 2014.

Referencer 

Dramatikere fra Danmark
Personer fra København
Ansatte ved Aarhus Universitet
Drag king

Drag king er for det meste kvindelige performancekunstnere, der klæder sig i maskulint tøj og personificerer mandlige kønsstereotyper, som en del af en individuel eller gruppe-rutine.

Se også 
 Drag queen

Referencer

Eksterne henvisninger 

LGBT
Underholdning
Tender Touch

Tender Touch er det tredje og sidste album af den danske soul/rockgruppe Henning Stærk Band, der blev udgivet i 1987 på Genlyd. 

På albummet er flere producere involveret – blandt andre Lars Muhl, Thomas Helmig og medlemmer fra Gnags. Modsat de to første Henning Stærk Band-albums består Tender Touch primært af nye sange skrevet af Muhl, Nils Maaetoft og gruppens guitarist Jan Ole Kristensen. Tender Touch blev udsendt i flere europæiske lande og gruppen turnerede efterfølgende i 1988 i Vesttyskland.

Spor

Medvirkende 
Henning Stærk Band
 Henning Stærk – vokal, percussion, mundharmonika, guitar
 Jan Ole Kristensen – guitar
 Michael Perbøll – keyboards
 Anders "Nold" Petersen – bas 
 Bent Styver – kor, percussion, mundharmonika
 Niels Mathiasen – tenorsaxofon, percussion, kor
 Jens Christian "Chappe" Jensen – alt-, tenor- og barytonsaxofon
 Jan "Chang" Østergård – trommer, percussion, kor

Øvrige musikere
 Søs Fenger – kor
 Per Chr. Frost – keyboards, bass, guitar, kor, arrangement (spor 2)
 Mads Michelsen – trommer, percussion, keyboards (spor 2) 
 Jacob Riis-Olsen – kor (spor 2)
 Niels Ole Bo Johansen – basun, basbasun
 Knud Erik Nørgaard – trompet
 Jens Kaae's Strygere – strygere
 "Klubben", Aldersrovej, Aarhus – kor (spor 6) 

Produktion 
 Lars Muhl – producer (undtagen spor 2) 
 Henning Stærk Band – producer (undtagen spor 2)
 Tom Rønlow Andersen – producer (undtagen spor 2), lydtekniker
 Per Chr. Frost – producer (spor 2)
 Mads Michelsen – producer (spor 2) 
 Thomas Helmig – co-producer (spor 3, 6)
 STILL – cover design
 Ole Christiansen – coverfotos

Referencer

Eksterne henvisninger 
 Henning Stærk Band - Tender Touch på Discogs  

Album fra 1987
Album fra Danmark
Slut (pril)

Slut (tysk Schlütt, nordfrisisk: di Slüt) er en tidevandsstrømme (pril) i Vadehavet beliggende ude foran færge-byen Slutsil ved den nordfrisiske kyst i det nordlige Tyskland. Prilen passerer halligerne Grøde og Øland og munder efter flere hundred meter i Sønderaaen. Navnet er afledt af nordfrisisk slüt.

Eksterne henvisninger 
 Thomas Steensen: Schlüttsiel - Hafen für die Halligwelt. I: Nordfriesland nr. 152. Nordfriisk Instituut Bredsted, , sider 19–25

Nordfrisland
Priler
Jianwen-kejseren

Jianwen-kejseren (建文 pinyin: Jiànwén; født 5. december 1377, død 13. juli 1402), født Zhu Yunwen (朱允炆), regerede Kina som den anden af Ming-dynastiets kejsere, fra 1398 til 1402.

Liv og virke 

Han var søn af kronprins Zhu Biao og barnebarn af Hongwu-kejseren. Kronprins Zhu Biao (朱標) døde i 1392, før han selv kunne arve tronen. Derefter besluttede Hongwu-kejseren, at Zhu Yunwen skulle arve tronen og forbigik derved sine øvrige sønner.

Æranavnet Jianwen, som han valgte, betyder "oprettelse af borgerlig dyd»".

Efter magtskiftet var Jianwen-kejseren stadig ung, kun 21 år, og uerfaren, og dermed kom han hurtigt under stærk indflydelse fra sine rådgivere; særlig de fire i den inderste kreds. Hans regeringstid blev ret kort (1398–1402), for han blev styrtet under en statskup-artet borgerkrig. Foranledningen til oprøret, som startede i 1399, var Jianwens og hans rådgiveres fremstød for at beskære de andre Ming-prinsers privilegier og indtægter. Hungwu-keiserens ældste søn, Zhu Di (prinsen av Yan) fik hæren over på sin side og indtok efter nogen års kampe hovedstaden Nanjing i 1402, afsatte sin nevø og besteg selv tronen som Yongle-kejseren.

Død og legende 
Jianwen og hans konkubiner omkom efter alt at dømme, da kejserpaladset brændte. Sandsynligvis forblev de tilbage i templet netop for, at dette skulle ske; det var dermed tale om mord-selvmord. Jianwen fik en enkel begravelse, men eftersom de forkullede lig ikke lod sig identificere – i hvert fald ikke hans – gav det grundlag for en folkelig legende om, at Jianwen havde reddet sig og strejfede rundt i landet forklædt som fattig tiggermunk. Han skulle have trukket i trådene og forsøgt at igangsætte oprør mod efterfølgeren, måske for at derved kunne vende tilbage og generobre sin trone.

Den nye kejser skal have taget disse spekulationer så alvorligt, at han efter et år på tronen sendte to agenter ud for at lede efter den styrtede kejser. Der opstod rygter om, at en af dem også fandt ham, og til og med havde en samtale med ham. Men eftersom dokumenterne om denne eftersøgning blev ødelagt, kan man ikke sige hvor meget af dette, som er sandt og hvor meget som var løse rygter.

Posthum historieforfalskning 
Yongle-kejseren henrettede Jiangwens nærmeste rådgivere eller spærrede nogle af dem inde på livstid, forbød anekult knyttet til ham, strøg ham fra kejserrækken, forordnede en systematisk manipulation eller slettelse af alle dokumenter fra og spor om hans regeringstid og nægtede at give ham et tempelnavn eller posthumt kejsernavn.

Han beordrede, at alle akter fra Jiangwen-kejserens fireårige styre skulle ændres således, at de blev dateret som år 32 til år 35 af Hongwu-keiserens tid (altså til den kejser som herskede forud for Jianwen-kejseren) for dermed at fremstille sig selv som Hongwu-kejserens retmæssige efterfølger.

De tempelnavne (Huizong 惠宗) og posthume navne (kejser Gongmin Hui 恭閔惠皇帝) han skulle blive kendt under, blev givet flere århundreder senere.

Kejsere af Kina
Ming-dynastiet
Eeltje Holtrop van der Zee

Eeltje Holtrop van der Zee (født 1824 i IJlst, død 12. januar 1901 i Joure) var en hollandsk skibsbygger.

Liv og gerning 

Eeltje "Eeltsjebaes" var søn af Sytze Tjeerds van der Zee og Klaaske Eeltjes Holtrop og et barnebarn af Eeltje Taedzes Holtrop. Han kom fra en række skibsbyggere i IJlst. Hans bedstefar blev betragtet som den første store frisiske boeierbyggere. Oprindeligt arbejdede Eeltje som lærling ved sin bedstefars skibsværft, men efter hans død blev han sin egen chef. Eeltsjesbaes overtog værftet fra sin bedstefar i 1848 og udviklede sig senere til en velkendt og legendarisk skibsbygger.

I 1849 giftede Holtrop van der Zee i IJlst sig med Wytske Aukes Rinkema, datter af Auke Rinkes Rinkema og Antje Willems van Dijk.

I 1857 flyttede han til Joure, hvor han overtog et eksisterende værft.

Han fokuserede på konstruktion af mindre sejlskibe til intern sejlads, snik og skûtsje. Og han begyndte med konstruktion af 'luksusbåde' - frisiske jagter, boeier og tjotter, fartøjer, hvorved han kunne demonstrere alle sine håndværksmæssige evner. I perioden 1848 og 1894 byggede han 800 fartøjer omfattende pramme, snikker, tjalker, viisaaker, slupper og punter.

Kendte fratøjer fra hans hånd er den frisiske statenjacht "Friso" af Constanter og "Albatros".

Noter

Litteratur 
 A.J. Boes: "Scheepsbouwer Eeltje Holtrop van der Zee" (i: DBW årgang 56 nr. 9; 2001)

Skibsbyggere fra Nederlandene
Frisland
Clara Immerwahr

Clara Haber née Immerwahr (født 21. juni 1870 i Wojczyce, Det Nordtyske Forbund; død 2. maj 1915 i Dahlem, Berlin, Det Tyske Kejserrige) var en tysk kemiker. Hun var en af de første tyske kvinder med ph.d. og forskede i kemisk katalyse.

Hendes mand Fritz Haber var hovedansvarlig for den tyske brug af kemiske våben under Første Verdenskrig, hvilket Immerwahr offentligt kaldte for en "perversion af videnskaben". D. 2. maj 1915 begik hun selvmord.

Kildehenvisninger 

Kemikere fra Tyskland
Ferran Solé

Ferran Solé (født 25. august 1992 i Sant Quirze, Spanien) er en spansk håndboldspiller som spiller for Fenix Toulouse Handball og Spaniens herrehåndboldlandshold.

Han deltog under EM i håndbold 2018 i Kroatien, hvor han vandt guld med Spanien.

Referencer

Eksterne henvisninger 
 

Håndboldspillere fra Spanien
Deltagere for Spanien ved sommer-OL 2020
Håndboldspillere ved sommer-OL 2020
Olympiske bronzemedaljevindere fra Spanien
Medaljevindere ved sommer-OL 2020
Viran Morros

Viran Morros (født 15. december 1983 i Barcelona, Spanien) er en spansk håndboldspiller som spiller for Paris Saint-Germain og Spaniens herrehåndboldlandshold.

Han deltog under EM i håndbold 2018 i Kroatien.

Referencer

Eksterne henvisninger 
 

Håndboldspillere fra Spanien
Deltagere for Spanien ved sommer-OL 2020
Håndboldspillere ved sommer-OL 2020
Olympiske bronzemedaljevindere fra Spanien
Medaljevindere ved sommer-OL 2020
Giro d'Italia 2020

Giro d'Italia 2020 var den 103. udgave af Giro d'Italia. Løbet var planlagt til at starte 9. maj med tre etaper i Ungarn og skulle afsluttes 31. maj i Milano.

Den 13. marts blev løbet udsat på ubestemt tid og starten i Ungarn udgik på grund af coronaviruspandemien. Den 15. april meldte UCI ud, at løbet ville blive afholdt efter verdensmesterskaberne i efteråret.

I maj fik løbet en ny dato fra 3. til 25. oktober med start i Monreale på Sicilien.

Løbet blev vundet af britiske Tao Geoghegan Hart fra , som vandt med 39 sekunder foran australske Jai Hindley fra .

Etaper

Trøjernes fordeling gennem løbet

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Hold og ryttere 
176 ryttere fra 22 hold og 34 nationer stillede til start. De største forhåndsfavoritter til at vinde samlet var Geraint Thomas, Simon Yates, Vincenzo Nibali, Steven Kruijswijk og Jakob Fuglsang.

Danske ryttere

Startliste

Referencer

Eksterne henvisninger 

 
 

 
UCI World Tour 2020
PRO

PRO eller Kunstnersammenslutningen PRO blev oprettet i 1962, som ”salgsudstilling” af en række især unge og yngre kunstnere, der lejede sig ind i udstillingsbygningen Charlottenborg. Gennem årene har PRO fungeret som springbræt for noget større og betegnes derfor nogle gange som en gennemtrækssammenslutning.
Efter at udstillingsbygningen skiftede til Kunsthal Charlottenborg, har kunstnergruppen PRO udstillet forskellige steder i landet. Sammenslutningen udstiller normalt sammen med forskellige inviterede gæster.

Grundlæggere og deltagere i den første udstilling i november 1963 

 Poul L. Andersen
 Svend Danelund
 Niels Guttormsen
 Elmer Hemmingsholt
 Gunnar Hossy (gæst)
 Ebbe Dyre Jarner
 Julius Jespersen
 Erik Jørgensen
 Poul Kerber
 Peer Koefoed-Larsen
 Nes Lerpa
 Poul Lillesøe
 Kai Lindemann
 Niels Macholm
 Peter Nyborg
 Rudi Olsen
 Kjeld E. Petersen
 Roger Martyn Pring
 Hugo Rasmussen
 Tonning Rasmussen
 Annelise Ratsach
 Preben Reinicke
 Frank Rubin
 Ole Bach Sørensen
 Grete Sørensen
 Bjarne W. Troelstrup

Nuværende medlemmer 
Medlemmer sept. 2021
Billedkunstnerne
Claus Bojesen,
Gunnar Bay Bayz,
Hans Kjær,
Jon Gislason,
Annette Juel, 
Hans Tyrrestrup,
Jette With,
Henriette Lorentz,
Annette Sjølund,  
Jonna Pedersen,
Bjørn Eriksen, 
Jan Jensen,
samt musiker & komponist Karsten Vogel.

Eksterne henvisninger 
 Kunstanmeldelser fra 1963 af Jens Jørgen Thorsen og T.A. - Avisudklip
 Kunstanmeldelse fra 1963 af Jan Zibrandtsen- Avisudklip - Avisudklip
 Kunst Online - Register over kunstforeninger
 PRO´s Hjemmeside

Kunstnersammenslutninger fra Danmark
Etableret i 1962
Vuelta a España 2020

Vuelta a España 2020 var den 75. udgave af den spanske Grand Tour Vuelta a España. Det blev afviklet over 18 etaper på samlet 2.846,9 km fra 20. oktober til 8. november. Løbet skulle oprindelig være startet 14. august i Utrecht i Holland.
På grund af coronaviruspandemien blev løbet udsat i to måneder, og de tre første planlagte etaper i Holland aflyst, og starten blev flyttet til Irun. Dette var første gang siden 1961 at Vueltaen startede i Baskerlandet. Løbets seks første etaper blev kørt samtidig med Giro d'Italia.

For at undgå spredning af COVID-19, valgte arrangørerne at lukke af for tilskuere på stigninger på ni etaper. Desuden var der ikke den traditionelle reklamekaravane, og der var begrænsninger på antal personer i start- og målområderne, og holdbusserne parkerede bag lukkede døre, så tilskuere og pressen ikke havde adgang. På det tidspunkt var over 1.000.000 spaniere blevet smittet med virussen under coronaviruspandemien. På grund af smittespredningen blev Spanien efter 6. etape erklæret i undtagelsestilstand, men cykelløbet fortsatte.

Primož Roglič forsvarede sejren fra i fjor og vandt samlet foran Richard Carapaz og Hugh Carthy.

Etaperne

Trøjernes fordeling gennem løbet

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Hold og ryttere 
I henhold til reglerne fra UCI har de 19 WorldTeams en automatisk startret og en startforpligtelse. Arrangøren Unipublic inviterede to spanske ProTeams til at deltage i løbet. Det franske hold  havde også ret til at starte som det bedste ProTeam i 2019-sæsonen.
 
I alt 176 ryttere fra 22 cykelhold stillede til start. Gennemsnitsalderen for alle startende rytterne var 28,5 år. Den yngste var den 20-årige belgier Ilan Van Wilder fra . Han gennemførte ikke 1. etape. Den ældste deltager var 40-årige Alejandro Valverde fra .

Danske ryttere 

* DNF = gennemførte ikke

Startliste

Se også 
 Madrid Challenge by La Vuelta 2020

Referencer

Eksterne henvisninger 

 
 

 
UCI World Tour 2020
Thuillier Paris

Thuillier Paris, tidligere kendt som Thuillier Chemisier, er et fransk modehus, der er blevet skabt af skjortefabrikanten Robert Thuillier i 1930. Selskabet er også blevet kaldt for "skjortemager for præsidenter", takket være at de i adskillige år har betjent Élyséepalæet, hvor de har fremstillet skjorter til Valéry Giscard d'Estaing, François Mitterrand og Jacques Chirac.
Modehuset fungerede i to hele generationer, indtil det lukkede midlertidigt i 13 år. I 2011 besluttede arvingene at genlancere modehuset.

Referencer

Eksterne henvisninger 
 

Beklædningsvirksomheder fra Frankrig
Luksusmærker
Etableret i 1930
Provinsen Pommern

Provinsen Pommern (tysk: Provinz Pommern) var en provins i Kongeriget Preussen, og derefter i Fristaten Preussen, som eksisterede fra 1815 til 1945. Dens territorium omfattede området Vorpommern vest for floden Oder, og Bagpommern øst for den samme flod. Provinsen grænsede i vest mod Mecklenburg-Schwerin og Mecklenburg-Strelitz, i syd mod Provinsen Brandenburg og i øst mod Vestpreussen.

Provinsens hovedstad var Stettin.

Provinsen havde sin historiske oprindelse i hertugdømmet Pommern (1121–1627) og Svensk Pommern (1630–1815). I 1945 blev provinsens territorie delt mellem delstaten Mecklenburg-Vorpommern i Tyskland og voivodskap Szczecin i Polen.

Historie 

Gennem den Westfalske fred 1648 kom Bagpommern til Brandenburg og Vorpommern blev til Svensk Forpommern. I 1678 lykkedes det den brandenburgske kurfyrste Frederik Vilhelm den Store af Brandenburg-Preussen at erobre hele Svensk Forpommern, dog måtte han på grund af tryk fra Frankrig i Freden i Saint-Germain (1679) give afkald på den overvejende del af de erobrede områder. Efter slutningen af Den Store Nordiske Krig (1700–1721) kom Vorpommern syd for floden Peene til Preussen (Altvorpommern er den del af Vorpommern, der med Stockholm-aftalen kom fra Sverige til Preussen). Ved Europas territoriale nyordning i 1815 blev også den sidste forblevne svenske del af Vorpommern med øen Rügen preussisk (Neuvorpommern). Samtidig fik Pommern kredsene Kreis Dramburg, Kreis Schivelbein og den nordlige del af Kreis Arnswalde med byen Nörenberg (Ińsko).

Ved det sidste demokratiske rigsdagvalg, i marts 1933, opnåede det nationalsocialistiske tyske arbejderparti NSDAP i Pommern mit 56,3 % efter Østpreussen den andenstørste stemmeandel i en valgkreds i Weimarrepublikken.

I marts 1945 blev Bagpommern til området omkring Stettin, foreløbig under polsk overhøjhedsforvaltning, men kom administrativt under den polske stat. Indbyggerne blev fordrevet; det fra 1945 med polakker beboede Bagpommern hører siden 1992 også i følge folkeretten til Polen. Den tilbage blivende del af Vorpommern blev 1945 en del af den sovjetiske besættelszone. Med dannelsen af Mecklenburg-Vorpommern i begyndelsen af juli 1945 sluttede den preussiske provins Pommerns historie. DDR anerkendte diplomatisk den nye grænse til Polen i 1950, Vesttyskland indirekte i 1972 og endelig først med den Deutsch-polnischer Grenzvertrag den 14. november 1990.

Administrativ inddeling

Fra 1816 til 1945 
I tiden fra 1816 til 1945 var provinsen Pommern i overvejende grad domineret af landbrug, og den territoriale administrative struktur ændrede sig kun lidt. Provinsen var inddelt i tre Regierungsbezirke: Köslin, Stettin og Stralsund.

Referencer

Eksterne henvisninger 

Pommern
Tyskland
Polens geografi
CPMP-Tools

CPMP-Tools (CPMP er en forkortelse for eng.: Core-Plus Mathematics Project, mens Tools er eng. for værktøj). CPMP-Tools er et frit open source CAS-software til brug indenfor regning og matematik, der er underlagt GNU-public lincense. CPMP-Tools findes til flere styresystemer.

CPMP-Tools har flere ligheder med de to frie CAS-programmer Yacas og Xcas.

Programmeringssprog og installation 
CPMP-Tools er Java-baseret.

Da CPMP-Tools er Java-baseret, så bør man først installere Java og derefter installere CPMP-Tools.

Styresystemer 
CPMP-Tools findes til disse tre styresystemer:

 Microsoft Windows
 Apple macOS
 Linux

Komponenter 
CPMP-Tools er en software-pakke,  som består af fire dele:

 Algebra Tools udgør regneark og computeralgebrasystem (CAS),
 Geometry Tools rummer dynamisk tegne-værktøj til konstruere, manipulere og ændre geometriske figurer.
 Statistics Tools giver mulighed for grafisk at afbillede univariat såvel dom bivariat statistisk materiale.
 Discrete Math indeholder matematisk modellering.

Til programmets features hører 

 Faktorisere polynomium med kommandoen factor(
Løse ligning med kommandoen solve(
Beregne differentialkvotient med kommandoen diff(
Beregne integral med kommandoen int(
 Udføre chi-i-anden-test
Tegne funktioners grafer

Historie 
Den amerikanske matematiklærer Brian Lemmen var involveret i at udvikle CPMP-Tools. CPMP-Tools blev lanceret første gang i 1992. Siden 2011 findes der forklarende videoer om CPMP-Tools. Der findes også online kurser i at anvende programmet.

CPMP-Tools i undervisning og uddannelse 
CPMP-Tools har gymnasielever og high school students og college students som målgruppe.

Michigan State University’s hjemmeside indeholder en henvisning til CPMP-Tools.

Se også 

* løser også triple integraler.

Eksternt link 
List of computer algebra systems (engelsk)

Referencer

Eksterne henvisninger 

Fri software
Computeralgebrasystem
Windows-software
Mac OS-software
Linux-software
Videnskabsprogrammer til Linux
Frit computeralgebrasystem
Matematik-software
Kristján Andrésson

Kristján Andrésson (født den 27. marts 1981 i Eskilstuna, Sverige) er en svensk-født islandsk håndboldtræner og tidligere håndboldspiller. Han træner Sveriges herrehåndboldlandshold og den tyske storklub Rhein-Neckar Löwen.

Han repræsenterede , under Sommer-OL 2004 i Athen og har siden 2016 været landstræner for .

Referencer

Eksterne henvisninger 

 

Håndboldtrænere fra Sverige
Håndboldspillere fra Island
Andy Schmid

Andy Schmid (født 30. august 1983 i Horgen, Schweiz) er en schweizisk håndboldspiller som spiller for Rhein-Neckar Löwen og Schweiz' herrehåndboldlandshold.

Referencer

Eksterne henvisninger 
  

Håndboldspillere fra Schweiz
Suzanne Bækhøj

Suzanne Ninne Liessi Bækhøj (født 23. marts 1996 i Aarhus, Danmark) er en kvindelig dansk håndboldspiller, som spiller for Odense Håndbold. Hun har tidligere optrådt for Skanderborg Håndbold, både på ungdoms og seniorniveau. Hun har op til flere U-landsholdskampe på CV'et.

Referencer 

Håndboldspillere fra Danmark
Håndboldspillere fra Skanderborg Håndbold
Håndboldspillere fra Odense Håndbold
Count on Me

"Count on Me" er en sang af Bruno Mars fra hans album Doo-Wops & Hooligans (2010). Den blev udgivet som single den 7. november, 2011.

Singler fra 2011
Sange fra 2010
Bruno Mars-sange
Niels Jensen (forfatter)

Niels Jensen (født 26. juli 1927) er en dansk forfatter. Han er mest kendt for bogen Da landet lå øde fra 1971, der også er oversat til norsk (Gjennom øde land).

Bibliografi
 Da landet lå øde, 1971
 When the land lay waste, 1973
 Middelalderen : Kasper og krybskytten, 1973
 Middelalderen : Kasper og fogeden, 1974
 Middelalderen : Kasper og heksen, 1975
 Rejse til verdens midte, 1977
 De udødelige, 1980
 Tamars hemmelighed, 1980
 Middelalderen : Kasper og sørøverne, 1980
 Hun var udstødt, 1982
 Halvmånesmykket, 1982
 I fjendens vold, 1983
 Middelalderen : Kasper og klosterbroderen, 1983
 Tigerrytteren Jef, 1984
 Rakkerens tøs, 1985
 Dronning Urdas hævn, 1985
 Nordiske gudesagn : Thors rejse til Udgård - og andre fortællinger om vikingernes guder, 1985
 Nordiske gudesagn : Balders rejse til Helhjem - og andre fortællinger om vikingernes guder, 1985
 Narre-Jokke i Jylland - og andre krøniker, 1986
 - en 13-er!, 1987
 Kongemordet - og andre krøniker, 1987
 Rundt om friherren : bondeplager på Herningsholm, 1988
 Himlens straf! : krøniker fra hungerkongens tid, 1988
 Ulf Jokkesøn på flugt - og andre krøniker fra en ond tid, 1988
 Skjaldeungerne - krøniker fra en blodig tid, 1989
 Danske heltesagn. Bind 1, 1990
 Danske heltesagn. Bind 2, 1990
 Farlig ferie, 1993
 Den store græshoppedag, 1996
 Jens Langkniv i knibe, 1996
 Rakkerens knægt, 1996
 Forræderen, 1996
 Den uægte, 1996
 De elskende, 1997
 Bødlerne, 1998
 Flygtningene, 1999
 Sandflugt : roman, 2003

Eksterne henvisninger 
 

Romanforfattere fra Danmark
Børnebogsforfattere fra Danmark
Dansksprogede forfattere fra Danmark
Maleinsyre

Maleinsyre, eller (Z)-but-2-endisyre, er en kemisk forbindelse med den kemiske formel HOOCCH=CHCOOH. Det er cis-isomeren til fumarsyre, der er trans-isomeren.

Referencer 

Carboxylsyrer
U.S. Pergolettese 1932

U.S. Pergolettese 1932 er en italiensk fodboldklub, der spiller i Serie C i Italien. De er beliggende i byen Crema i provinsen Cremona. Deres klubfarver er gul og blå.

Fodboldklubber i Italien
Etableret i 1932
Gadebusch

Gadebusch (IPA ˈɡaːdəbʊʃ) er en by og kommune i det nordøstlige Tyskland, beliggende under Landkreis Nordwestmecklenburg i delstaten Mecklenburg-Vorpommern. Den ligger mellem Lübeck og Schwerin.

Historie 

I 1225 fik Gadebusch bylov. Slaget ved Gadebusch i 1712 var den sidste svenske sejr i den store nordlige krig. Den tyske digter Carl Theodor Körner blev dræbt i en kamp i 1813 nær Gadebusch. Mellem 1952 og 1994 var byen administrationsby i kreisen.

Bydele 
Gadebusch består af følgende bydele:

Galleri

Referencer 

Kommuner i Mecklenburg-Vorpommern
Byer i Kreis Nordwestmecklenburg
Gregor Clegane

Gregor Clegane, med øgenavnet "The Mountain That Rides" eller blot "The Mountain", er en fiktiv person i fantasybogserien A Song of Ice and Fire, der er blevet skrevet af den amerikanske George R. R. Martin, og i tv-serien Game of Thrones. I bøgerne blev karakteren oprindeligt introduceret i bogen A Game of Thrones i 1996. Han optrådte efterfølgende i A Clash of Kings (1998), A Storm of Swords (2000) og A Dance with Dragons (2011).

Clegane er en brømt ridder, der gør tjeneste for Huset Lannister. Han er kendt for sin enorme størrelse, dygtighed i kamp, ekstremt ondskabsfulde natur og ukontrollerbare temperament. Han er storebror til Sandor "The Hound" Clegane; der har hadet ham siden Gregor på grusom vis gav Sandor ar for livet ved at skubbe hans hoved ind i et bålfad, da de var børn. Efter at være blevet dødeligt såret i en duel med Oberyn Martell, bliver han genoplivet af Qyburn på skummel vis, og han bliver Cersei Lannisters personlige bodyguard under navnet Robert Strong.

I HBOs tv-serie blev Clegane oprindeligt spillet af den australske skuespiller Conan Stevens i første sæson, og af den walisiske skuespiller Ian Whyte i anden sæson; den islandske skuespiller og strongman Hafþór Júlíus Björnsson overtog rollen fra sæson fire og fremefter.

Referencer 

Fiktive personer fra A Song of Ice and Fire